Tisztelt Hallgatók!

Bizonyára Önök is értesültek róla, hogy 2020. március 2. napjától bevezetésre kerül az Azonnali Fizetési Rendszer (a továbbiakban: AFR). Ehhez a Rendszerhez a Neptunban használt gyűjtőszámlát kezelő Budapest Bank ZRt. fogadó oldalról csatlakozik. Az AFR csak forintban és elektronikus eszközökkel történt, a feldolgozás során emberi beavatkozást nem igénylő átutalásokra vonatkozik.

Az eddig kapott információk alapján arról szeretnénk tájékoztatni Önöket, hogy mivel a gyűjtőszámla egy technikai számla, így **az AFR pozitív hatása a gyűjtőszámlára utalásoknál nem fog érvényesülni**, továbbra is naponta egyszer kapunk utalási állományt az előző napi forgalomról. Kérjük, hogy a további utalásoknál vegyék figyelembe, hogy **a rendszer működésében** a fentiek alapján **változás nem várható**.

Tapasztalataink szerint a munkanapon 14:00 óráig utalt összegek a következő munkanap reggel kerülnek be a Neptunba.

Kérjük, továbbra is figyeljen a közlemény rovat helyes kitöltésére, hogy a beérkezett összeget automatikusan azonosítani tudjuk.

Együttműködését megköszönve, üdvözlettel

a Neptun Csoport